open-index/open-wikipedia-markdown huggingface dataset:
Wayne’s World

***Wayne's World*** er en komedie fra 1992 med Mike Myers og Dana Carvey i hovedrollene. Filmen kom fra en serie sketsjer på NBCs *[[Saturday Night Live]]* med samme navn. Filmen ble regissert av Penelope Spheeris, og andre skuespillere var Rob Lowe og Tia Carrere.

## Historien
Wayne (Myers) og Garth (Carvey) er programledere på deres eget kabel-TV-show i Aurora, Illinois. Hobbyene til kameratene inkluderer å spille hockey i gata, henge på «Stan Mikita's doughnut shop» (mest  sannsynlig en intern spøk mot Tim Hortons av canadiske Myers), unngå *psycho hose beasts* (sinnssyke damer) og høre på lokale band på «Gas Works», en hard rock-klubb i Aurora.

## Bakgrunnsinformasjon
Filmen er fylt med referanser til popkulturen og startet også noen. Fraser som «Not!» og «Excellent!» skled inn i folks vokabular. Filmens alternative slutter og bruk av kamera som en rollefigur er blitt bemerket i filmstudier. Bruken av gruppen Queens låt «Bohemian Rhapsody» sendte den til andreplass på Billboard-listen over singler, nesten 20 år etter dens første utgivelse.

*Wayne's World* mottok for det meste positive kritikk og var en kommersiell suksess (ulikt mange *Saturday Night Live*-baserte filmer).

Myers var medforfatter på manuset til filmen. Hans eneste andre krediteringer som medforfatter er for hans *[[Austin Powers]]*-filmer.

## Skuespillere
* Mike Myers som Wayne Campbell. Leder for Wayne's World. Wayne bor sammen med sine foreldre i Aurora, Illinois.
* Dana Carvey som Garth Algar. Wayne's beste venn. 
* Tia Carrere som Cassandra Wong. Vokalist og bassist i rocke-bandet Crucial Taunt. 
* Rob Lowe som Benjamin Kane. En TV-produsent fra Chicago. 
* Lara Flynn Boyle som Stacy. Kjæresten til Wayne.
* Brian Doyle-Murray som Noah Vanderhoff.
* Colleen Camp som Mrs. Vanderhoff. Noah's kone. 
* Kurt Fuller som Russell Finley, produsent / direktør for en rekke TV-programmer produsert av Benjamin Kane. 
* Frank DiLeo som promotør Frankie 'Mr. Big' Sharp. Sjef for Sharp Records.
* Ed O'Neill som Glen. Manager for en donut-cafe. 
* Michael DeLuise som Alan, som arbeider for Wayne og Garth.
* Sean Gregory Sullivan som Phil. Venn av Wayne and Garth.
* Mike Hagerty som Davey. Ansatt i Benjamins TV-selskap.
* Frederick Coffin som politimann Koharski. 
* Donna Dixon som Garth har romantiske følelser for. 
* Ione Skye som Elyse. En tidligere flørt av Benjamin som introduserer ham for Wayne's World. 
* Robin Ruzan som en servitør.
* Charles Noland som Ron Paxton.
* Robert Patrick har en cameo

## Oppfølger
*[[Wayne's World 2]]*

## Eksterne lenker
*
Paul Di’Anno

**Paul Andrews** (1958–2024), kjent under scenenavnet **Paul Di’Anno**, var en britisk vokalist, best kjent som den første vokalisten i det britiske heavy metal-bandet Iron Maiden fra 1978 til 1981. Han var med på å spille inn bandets demo, *[[The Soundhouse Tapes]]*, samt de to første albumene, *[[Iron Maiden (album)|Iron Maiden]]* (1980) og *[[Killers (Iron Maiden-album)|Killers]]* (1981). Han ble erstattet av Bruce Dickinson sent i 1981. Di'Anno fortsatte sin musikalske karriere, hovedsakelig som soloartist, men også som medlem av flere band.

I 2002 ga han ut selvbiografien *[[The Beast]]*.

Den britiske gitaristen Lea Hart var hans manager. Han har også spilt med Di'Anno på noen av hans soloalbum.

Di'Anno er kjent for sin unike og spesielt kraftfulle stemme. I slutten av 1990-årene bodde han i Brasil, men etter noen år flyttet han tilbake til England.

Han hadde en sviktende helse de siste årene og måtte opptre i rullestol etter en kneoperasjon i 2022.

## Diskografi
### Iron Maiden
* *[[The Soundhouse Tapes]]* (demo) (1979)
* *[[Iron Maiden (album)|Iron Maiden]]* (1980)
* *[[Killers (Iron Maiden-album)|Killers]]* (1981)

### Di'Anno
* *[[Di'Anno]]* (1984)
* *[[Nomad]]* (2000)

### [[Gogmagog]]
* *I Will Be There* (EP, 1985)

### Battlezone
* *[[Fighting Back (Battlezone-album)|Fighting Back]]* (1986)
* *[[Children of Madness]]* (1987)
* *[[Warchild]]* (1988)
* *[[Feel My Pain]]* (1998)
* *[[Cessation of Hostilities]]* (2001)
* *[[The Fight Goes On]]* (2008)

### Killers
* *[[Murder One (album)|Murder One]]* (1992)
* *[[Menace to Society (Killers-album)|Menace to Society]]* (1997)
* *[[Live (Killers-album)|Live]]* (1997)
* *[[New Live & Rare]]* (1998)
* *[[Killers Live at the Whiskey]]* (2001)
* *[[Screaming Blue Murder &ndash; The Very Best of Paul Di'Anno's Killers]]* (2002)

### Paul Di'Anno
* *[[The World's First Iron Man]]* (1997)
* *[[As Hard As Iron]]* (1997)
* *[[Beyond the Maiden: The Best of Paul Di'Anno]]* (1999)
* *[[The Masters (Paul Di'Anno-album)|The Masters]]* (1999)
* *[[The Living Dead (Paul Di'Anno-album)|The Living Dead]]* (2006)
* *[[The Maiden Years &ndash; The Classics]]* (2006)

## Paul Di'Anno i Norge
Paul Di'Anno har spilt i Norge flere ganger

Det norske bandet Godsize var oppvarmingsband på DiAnnos konserter i Skandinavia i 2002.

## Referanser


## Eksterne lenker
* 
* 
*
Mårbu

**Mårbu** er ei betjent turisthytte tilhørende DNT Drammen og Omegn (DNTD), en lokalforening av Den Norske Turistforening (DNT). Mårbu ligger i Tinn kommune i Telemark, på Hardangervidda, ved den nordøstlige enden av innsjøen Mår.  

Mårbu ligger 1130&nbsp;moh, ca. 500&nbsp;m sørøst for Mårbu Fjellstue.

## Eksterne lenker
* Mårbu på ut.no
* Rutetider båt til Mårbu

## Referanser
Verdens fysikkår 2005

I 2005 var det 100 år siden Albert Einstein publiserte tre artikler om relativitetsteori, brownske bevegelser og fotoelektrisk effekt. Hver av artiklene var banebrytende, og samlet etablerte de Einsteins posisjon som vitenskapsmann.

Derfor erklærte FN at 2005 skulle være Verdens fysikkår.

## Eksterne lenker
* Fysikk 2005
* Fysisk institutt, Universitetet i Oslo
* Engelsk side – World Year of Physics 2005
Eiksetra

**Eiksetra** er ei betjent turisthytte tilhørende DNT Drammen og Omegn (DNTD), en lokalforening av Den Norske Turistforening (DNT). Eiksetra ligger i Lier kommune i Buskerud, ved sørsiden av Garsjø. Eiksetra er et populært utgangspunkt for turer i Drammensmarka.

Eiksetra ligger ca. 380&nbsp;moh.

## Eksterne lenker
* Eiksetra på ut.no
Libanons distrikter

**Libanons distrikter** omfatter de 24 distriktene (*aqdya*; entall: *qadaa*) i de ni guvernementene i Libanon.  (26 hvis vi regner guvernementene Beirut og Akkar som ikke har noen distrikter).

Tallet på Libanons guvernementer økte fra 6 til 8 ved en lovendring den 16. juli 2003. Det nye antallet distrikter ble 24. I 2017 ble det vedtatt å opprette et nytt guvernement, Keserwan-Jbeil. Libanon fikk da 9 guvernementer og 24 distrikter.

## Guvernementer og distrikter
:*Administrasjonssentrene i distriktene står i parentes.*

Guvernementet Akkar:
*(Halba – (ingen distrikter)

Guvernementet Baalbek-Hermel:
*Baalbek (Baalbek)
*Hermel (Hermel)

Guvernementet Beirut:
*(Beirut – ingen distrikter)

Guvernementet Bekaa:
*Zahleh (Zahleh)
*Rachaya (Rashaya)
*Vest-Bekaa (Jebjennine / Saghbine)

Guvernementet Keserwan-Jbeil:
*Keserwan (Jounieh)
*Jbeil (Byblos)

Guvernementet Libanonfjellene:
*Baabda (Baabda)
*Aley (Aley)
*Metn (Jdeideh)
*Chouf (Beiteddine)

Guvernementet Nabatiye:
*Nabatiye (Nabatiye)
*Marjayoun (Marjayoun)
*Hasbeya (Hasbeya)
*Bint Jbeil (Bint Jbeil)

Guvernementet Nord-Libanon:
*Tripoli (Tripoli)
*Zgharta (Zgharta / Ehden)
*Bsharri (Bsharri)
*Batroun (Batroun)
*Koura (Amyoun)
*Miniyeh-Danniyeh (Manyeh / Seirddanyeh)

Guvernementet Sør-Libanon:
*Sayda (Sayda)
*Jezzine (Jezzine)
*Tyr (Tyr)

## Se også
* Libanons guvernementer

## Referanser


## Eksterne lenker
*
Daggrøhytta

**Daggrøhytta** er ei ubetjent turisthytte tilhørende Kongsberg og Omegns Turistforening (KOT), en lokalforening av Den Norske Turistforening (DNT). Daggrøhytta ligger nær Skirvedalen i Tinn kommune i Telemark, sør for fjellovergangen Killingskaret hvor Skirvedalsfjellene møter Vegglifjell. Fra området rundt hytta kan en blant annet se den bratte østsiden av Rivsfjell i vest og den bratte vestsiden av Blefjell lenger unna i sørøst. Tidligere tilhørte hytta DNT Drammen og Omegn (DNTD).

Daggrøhytta ligger ca. 985&nbsp;moh.

## Eksterne lenker
* Daggrøhytta på ut.no
Leif Frode Onarheim

**Leif Frode Onarheim** (1934–2021) var en norsk næringslivsleder og politiker (H).

## Utdannelse, stillinger og styreverv
Han vokste opp på Raufoss, Hamar og Oslo. Han tok artium i 1953, studentfagkurs ved Oslo handelsgymnasium i 1954, befalsskolen for Hærens våpentekniske korps (HVK) i 1954/1955 og eksamen som siviløkonom ved NHH i 1960. Deretter arbeidet han som salgssekretær ved Norsk Impregneringskompani AS, og så som konsulent i konsulentfirmaet Asbjørn Habberstad AS. Han var også kontorsjef ved det norsk-indiske utviklingsprosjektet i Kerala.

Onarheim var administrerende direktør i Nora-Sunrose Konservesfabrikker 1970–1980 og konsernsjef i Nora Industrier 1980–1991. Han spilte en avgjørende rolle i arbeidet for å bevare det norske eierskapet i konsernet, hvilket skjedde gjennom en fusjon med Orkla i 1991. Deretter var Onarheim styreformann i Orkla 1991–1992 og rektor ved BI 1993–1997. Som rektor ved BI arbeidet han særlig med konsolidering av BIs økonomiske situasjon.

Onarheim var styreformann i H. Aschehoug & Co. 1991–2001, Narvesen AS 1993–2001, Netcom AS 1995–2001, Løvenskiold–Vækerø 2000–2007 og Fjord Seafood 2005–2006, og konstituert konsernsjef i Marine Harvest 2007–2008. Blant andre foretak som han har hatt styreverv i, er Norges Varemesse, Helly Hansen, Idun Industri, Bjølsen Valsemølle, Nidar Bergene, Fjeldhammer Brug, Forenede Forsikring, Wilh. Wilhelmsen, Standard Telefon og Kabelfabrik og Volvo Norge.

Onarheim var særlig opptatt av å bevisstgjøre næringslivet på etiske problemstillinger. Han var president i Norges Industriforbund 1981–1983 og president i Næringslivets Hovedorganisasjon (NHO) 1996–2000.

## Politisk arbeid
Onarheim var innvalgt på Stortinget fra Akershus 2001–2005, og engasjerte seg i all hovedsak i spørsmål knyttet til næringslivets vilkår og behovet for sikker tilgang på energi. Onarheim var saksordfører i Stortinget for utbyggingen av Snøhvitfeltet.

Han ble valgt inn i Asker kommunestyre i 2007 og var varaordfører 2015-2019.

## Utmerkelser
Onarheim ble utnevnt til ridder av 1. klasse av St. Olavs Orden i 1986, og ble samme år kåret til «Årets leder» av tidsskriftet *[[Farmand]]*. I 2008 ble han tildelt Dagligvareprisen for utviklingen av Pizza Grandiosa, som ble lansert av Nora Industrier i 1980. I 2013 ble han tildelt prisen *Årets Askerladd*.

## Referanser


## Eksterne lenker
* 
*
Cloud Strife

**Cloud Strife** (クラウド・ストライフ *Kuraudo Sutoraifu*) er en fiktiv figur i videospillet *[[Final Fantasy VII]]*. Han har senere opptrådt i flere andre spill.

Cloud er den mest kjent og populær figur fra *[[Final Fantasy]]*-serien. Cloud kommer inn i spillet som en leiesoldat for gruppa AVALANCHE, etter flere år som et medlem av SOLDIER, en spesialtrent militantgruppe til energiselskapet Shinra. Han har en skummel fortid (som de fleste andre *Final Fantasy*-figurer) som avdekkes litt etter litt underveis i spillet.

Cloud dukker også opp i filmen *[[Final Fantasy VII Advent Children]]*, en dataanimert film fra 2005. Denne filmen tar for seg handlingen i Midgar to år etter handlingen til *Final Fantasy VII*. Cloud Strife har da sluttet som leiesoldat og jobber som bud.
## Referanser
Brest

**Brest** er navnet på følgende byer/kommuner/provinser:

* Brest (Frankrike), en by og kommune i departementet Finistère i regionen Bretagne i nordvestre Frankrike.
* Brest voblasts, en provins (voblasts) i Belarus.
* Brest (Belarus), en by i Belarus tett ved grensen mot Polen der elvene Vestre Buh og Mukhavjets møtes. Byen er hovedstaden i Brest voblasts.
Lodve Solholm

**Lodve Solholm** (født 1949) er tidligere stortingspolitiker (FrP) og tidligere fylkesmann i Møre og Romsdal. Han satt på Stortinget for Møre og Romsdal fra 1989 til 1993 og fra 1997 til 2009. Han var president i Lagtinget fra 2001 til 2005. 

Solholm gikk Volda lærarskule og arbeidet som lærer i grunnskolen i Vestnes kommune og fra 1973 i Ørskog kommune. Fra 1995 til han på nytt ble stortingsrepresentant i 1997, var han skole-, kirke- og kultursjef i Ørskog kommune.

I 2011 mottok han storkommandørkorset av Litauens fortjenstorden i forbindelse med statsbesøk fra Litauens president.

## Fylkesmann
* Solholm ble i statsråd 19. desember 2008 utnevnt til fylkesmann i Møre og Romsdal. Han tok over vervet etter Ottar Befring høsten 2009. Han var fylkesmann i Møre og Romsdal til han gikk av med pensjon i 2018.

## Stortingets presidentskap
* 2005–2009: 2. varapresident i Stortinget
* 2001–2005: president i Lagtinget
* 1997–2001: 2. varapresident i Stortinget

## Stortingskomiteer
* 2005–2009: leder av Kontroll- og konstitusjonskomitéen, 1. nestleder av Fullmaktskomiteen
* 2001–2005: medlem av Næringskomiteen, varamedlem av Den utvidede utenrikskomiteen, 2. nestleder av Fullmaktskomiteen, varamedlem av Valgkomiteen
* 1997–2001: nestleder av Kommunalkomiteen, medlem av Fullmaktskomiteen
* 1989–1993: nestleder av Samferdselskomiteen fra 11. januar 1991, medlem av Kommunal- og miljøvernkomiteen til 11. januar 1991, sekretær for Valgkomiteen

## Kommunalpolitisk aktivitet
* Medlem Ålesund bystyre 1999–2003, 2003–2007, 2007–2009, varaordfører 2007–2009
* Medlem Ørskog kommunestyre 1977–1979, 1979–1983, medlem Ørskog formannskap 1983–1987, 1987–1989

## Referanser


## Eksterne lenker
* 
* 
* Solholm ny fylkesmann i Møre og Romsdal
* Fremskrittspartiet – Biografi
Verdensmesterskapet i rally

**Verdensmesterskapet i rally** (**FIA World Rally Championship**; ofte forkortet WRC) arrangeres årlig av Det internasjonale bilsportforbundet (FIA). Verdensmesterskapet i rally består av en rekke enkeltløp. Resultatene fra hvert løp akkumuleres, og det kåres hvert år to verdensmestere, én blant førerne og én blant konstruktørene.

## Vinnere

## Eksterne lenker
* 
* World Rally Archive uoffisiell side.
* Rally Norway
Frombork

**Frombork** (tysk: *Frauenburg*) er en by i det nordlige Polen ved kysten Wisła-bukten i det ermlandskmasuriske voivodskap. Byen hadde . Frombork ble gjenoppbygd i gammel stand etter omfattende ødeleggelser under annen verdenskrig og er nå en viktig turistattraksjon.

## Historie

Frombork (da kjent som *Frauenburg*) ble grunnlagt omkring 1278, og ble først beskrevet av Gerko Fleming (Henrik Fleminga), biskopen som flyttet hit etter at hans domkirke i Braunsberg i Preussen ble ødelagt. I 1310 fikk byen byrettigheter etter Lübeck-lov av biskop Eberhard av Neisse. Mellom 1329 og 1388 ble byens domkirke bygget og dedisert Vår Frue (*Domina Nostra*, *Unsere Frau*; derav *Frauenburg*, *Frawenburg*, *Fromborg*, og til slutt *Frombork*).

Gjennom århundrene ble katedralen utvidet og ombygd en rekke ganger. Byen har også mange andre kirker, som dem dedikert til St. Nikolaus, St. Georg og St. Anna, alle bygd på 1200-tallet. I middelalderen var byen befolket for det meste av handelsmenn, bønder og fiskere. Mellom 1466 og 1772 var Frauenburg underlagt Polen som en viktig by i fyrstebispedømmet Ermeland i provinsen Det kongelige Preussen. I 1772 kom området under den prøyssiske konge, og forble deretter en del av Preussen (og senere Tyskland helt til 1945). Etter andre verdenskrig ble byen del av Polen og er siden kjent under sitt polske navn *Frombork*.

Byens mest berømte borger var Nikolaus Kopernikus, som bodde i Frauenburg fra 1512 til 1516, og igjen fra 1522 til 1543. Det var der han døde, og hans grav er fremdeles i katedralen. Hans astronomiske observatorium, arbeidsværelse, utstyr og planetarium kan besiktiges i Nikolaus Kopernikus-museet. Et Kopernikus-monument bygd av den tyske keiser Wilhelm II ble ødelagt og erstattet av et nytt på 1950-tallet. 

En minnestein ble i 2001 benedisert av erkebiskop Edmund Piszcz av Warmia. Den tyske og polske teksten minnes de mange flyktninger som døde i denne delen av det gamle Øst-Preussen i løpet av de første måneder av 1945, den annen verdenskrigs siste måneder, eller ble fordrevet fra området.

## Litteratur
* Johann Friedrich Goldbeck: *Volständige Topographie des Königreichs Preußen*. Teil I: *Topographie von Ost-Preußen*. Marienwerder 1785, s. 21 (Fulltekst).
* Karl Emil Gebauer: *Kirchengeschichtliche Bemerkungen über das Ermland in Bezug auf Gründung der evangelischen Gemeinden im Allgemeinen und der zu Frauenburg ins Besondere*. I: *Preußische Provinzial-Blätter*. Band 9, Königsberg 1833, s. 280–292.

## Referanser


## Eksterne lenker
*
To tårn

**To tårn** kan referere til
*To tårn (bok) &ndash; boken *To tårn*
*To tårn (film) &ndash; filmen *To tårn*
*De to tårnene som utgjorde World Trade Center
MS «Goya» (skip)

**MS «Goya»** var et tysk flyktningtransportskip som ble senket mot slutten av annen verdenskrig. Minst 7&nbsp;000 mennesker omkom.

Skipet (131 m langt, 17 m bredt) ble bygd som frakteskap på Akers mekaniske verksted i Oslo i 1940. Om kvelden den 16. april 1945 befant det seg breddfullt av flyktninger på vei fra Hela-halvøya ved Danzigbukten til det vestlige Tyskland. Da ble den oppdaget av den sovjetiske ubåten L3.

Ubåtkommandant kaptein Vladimir Konovalov gav angrepsordren ca. kl 23.52, og «Goya» sank på under syv minutter. Bare  172 passasjerer overlevde. Det nøyaktige antall omkomne er uvisst, fordi man avsluttet passasjerlisten etter at 7&nbsp;000 var kommet med. Deretter hadde flere hundre stormet skipet. Sovjetunionen benektet lenge å ha senket skipet.

Den 16. april 2003 oppdaget en internasjonal ekspedisjon vraket på 76 meters dyp i Østersjøen.

## Se også
* «Wilhelm Gustloff»
* SS «General von Steuben»

## Kilder
*M/S Goya Warsailors.com
Rivne

**Rivne** (ukrainsk: Рівне, polsk *Równe*, russisk: Ровно – *Rovno*, jiddisk *ראָוונע* – *Rovne*) er en by i Ukraina, hovedstad i Rivne oblast, med  innbyggere.

## Referanser


## Eksterne lenker
*
Augustów

**Augustów** er en by i det nordøstre Polen med  innbyggere (2013). Den ligger  i Augustów powiat i Podlasie voivodskap.

Byen ble grunnlagt av Sigismund II August av Polen (regjeringstid 1569–1572). Den er oppkalt etter ham. 

## Referanser


## Eksterne lenker
*
Norges Handikapforbund

**Norges Handikapforbund** (**NHF**), opprinnelig **Norges Vanførelag**, er en norsk interesseorganisasjon for funksjonshemmede. Den har ca. 15 000 medlemmer. Organisasjonen har som formål å arbeide for at mennesker med nedsatt funksjonsevne skal få sine rettigheter innfridd og kunne delta i samfunnslivet på lik linje med funksjonsfriske.

Organisasjonen ble stiftet i 1931 under navnet *Norges Vanførelag*, og har hovedkontor i Oslo. Forbundets ungdomsorganisasjon (NHFU) ble stiftet i 1979. Sunniva Ørstavik er generalsekretær fra 2018.

Norges Handikapforbund har vært en forkjemper for at funksjonshemmede skal få bedre livsvilkår og muligheter for samfunnsdeltakelse. Organisasjonen har et nettverk av frivillige over hele landet og jobber aktivt for å få politikere, fagfolk, myndigheter og næringsliv til å se hvilke hindringer funksjonshemmede møter, for å få til endringer.

## Landsforeninger
Elleve landsforeninger er tilsluttet NHF:

* Arbeidsmiljøskaddes Landsforening (ALF)
* Landsforeningen for Amputerte (LFA)
* Landsforeningen for Nakkeskadde (LFN)
* Landsforeningen for Slagrammede (LFS)
* Handikappede Barns Foreldreforening (HBF)
* Landsforeningen kvinnelig bekkenleddhelse (LKB)
* Landsforeningen for Arthrogryposis Multiplex Congenita (AMC)
* Landsforeningen for Polioskadde (LFPS)
* Landsforeningen for Ryggmargsskadde (LARS)
* Norsk forening for Arvelig- Spastisk Paraparese/- Ataksi (NASPA)
* Landsforeningen for skeive funkiser (LFSF)

## Norges Handikapforbunds tilgjengelighetspris
Forbundet delte i perioden 1998–2006 annethvert år ut Norges Handikapforbunds tilgjengelighetspris, en pris som skulle stimulere til å bedre forholdene for bevegelseshemmede rundt om i landet, herunder bygningsmessige forhold. I forbundets strategidokument for perioden 2021–2023 står denne prisen ikke som et av tiltakene forbundet skal gjennomføre.

### Mottagere

* 1998: Folldal kommune
* 2000: Aukrustsenteret, Alvdal
* 2002: Kristiansand kommune
* 2004: Vest Buss, transportselskap
* 2006: Arendal kommune, for Arendal kultur- og rådhus

## Referanser


## Eksterne lenker
*
DNT Oslo og Omegn

**DNT Oslo og Omegn** er en av de 57 medlemsforeningene i Den Norske Turistforening. Med sine 86 000 medlemmer med adresse i Oslo og Akershus er den den største av foreningene. Foreningen driver virksomhet i de fleste fjellområdene i Sør-Norge, i Oslomarka og i nærområdene i Oslo og Akershus. Dette gjøres gjennom merking og vedlikehold av rutenettet, hyttedrift, organisering av turer og arbeid for vern av friluftsområder. Mye av arbeidet foregår på dugnad. 

Foreningen i sin moderne form oppstod ved omorganiseringa av DNT til en paraplyorganisasjon i 1998, der den under navnet *DNT Oslo og Akershus* overtok foreningas hytte- og ruteportefølje. I 2002 ble foreningen slått sammen med Oslo og Omegn Turistforening. Det var en del spenning rundt sammenslåinga, knytta til at mens sistnevnte hadde jobbet med Marka og de bynære tilbudene, hadde førstnevnte jobbet med fjellet..

I Oslomarka har foreningen 26 hytter for utleie og på Sørengkaia finnes Friluftshuset som byr på kajakk-utleie og buldring.

## Lokallag
Elleve kommuner i Akershus har lokale DNT turlag som er tilknyttet DNT Oslo og Omegn. De lokale turlagene drives på dugnad og arbeider for tilrettelegging for friluftsliv i sine områder.

De elleve lokallagene er

*Asker Turlag
*Bærum Turlag
*Eidsvoll Turlag
*Gjerdrum Turlag
*Lillestrøm og Rælingen Turlag
*Lørenskog Turlag
*Nannestad Turlag
*Nesodden Turlag
*Nittedal Turlag
*Nordre Follo Turlag
*Vestby Turlag
*Ullensaker Turlag
*Ås Turlag

### Asker Turlag
Asker Turlag ble stiftet 29. mars 2006 på Venskaben i Asker. Alle medlemmer i DNT Oslo og Omegn er automatisk medlem i Asker Turlag dersom de bor i Asker kommune og ikke reserverer seg mot medlemskap. Asker Turlag har rundt 3000 medlemmer (mars 2006). Asker Turlag arbeider blant annet for oppussing av Hovdehytta i Vestmarka.

### Bærum Turlag
Bærum Turlag ble stiftet i 2011. Medlemsmassen var de 9000 medlemmene av DNT Oslo og Omegn som hadde adresse i kommunen. Turlaget forvalter blåmerkede stier i marka og langs kysten i Bærum, har tilsyn på Svartvannshytta og Nedre Gupu i Vestmarka og samarbeider med Sæteren Gård. 

## Se også
* Oslo og Omegn Turistforening

## Referanser


## Eksterne lenker
* 
* 
*  Turer og aktiviteter på nettstedet til DNT Oslo og Omegn. Besøkt 21. mars 2023.
*  Markahytter på nettstedet til DNT Oslo og Omegn. Besøkt 21. mars 2023.
*  Fjellhytter på nettstedet til DNT Oslo og Omegn. Besøkt 21. mars 2023.
*  Stier i Marka på nettstedet til DNT Oslo og Omegn. Besøkt 21. mars 2023.
*  Ruter i fjellet på nettstedet til DNT Oslo og Omegn. Besøkt 21. mars 2023.
*  Lokale Turlag i DNT Oslo og Omegn på nettstedet til DNT Oslo og Omegn. Besøkt 21. mars 2023.
Drohiczyn

**Drohiczyn** er en by ved elven Bug i det østlige Polen, ikke langt fra grensen til Belarus. Den er et katolsk bispesete.

## Referanser


## Eksterne lenker
*
Skjellakk

**Skjellakk** blir fremstilt av et harpikslignende stoff som blir utskilt av lakkskjoldlusen *Coccus lacca*. 

## Anvendelse
### Tidligere
* Segllakk
* Ferniss
* Politur
* Kitt. Som sperre i kittfalser ved renovering av vindusrammer.
* Slipesteiner
* Limerstatning i hattefabrikasjonen 
* Oppløst i boraks (vannferniss) ble skjellakk brukt som holdbart blekk
* Grammofonplater ble tidligere laget av skjellakk (pop. kalt «stenkaker»).
* Tegnefiksativ (2 % i alkohol)

### I dag
* Møbelpleie, ved restaurering av barokk- og biedermeiermøbler (skjellakkpolitur)
* Næringsmiddelsadditiv med kjennetegnet E 904, for eksempel for sjokoladedrasjeer
* For å lage lakk for musikkinstrumenter, spesielt fioliner og plukkeinstrumenter
* Gule bengalske lys
* Som elektrisk isolasjonslakk på viklinger og som kitt mellom glasskolben og metallsokkelen i glødelamper
Samfunnsfag

**Samfunnsfag** eller **Samfunnskunnskap** er læren om hele samfunnet, og betegnelsen brukes som regel på et fag i Grunnopplæringa. På barne- og ungdomsskolestrinnet er samfunnsfag inndelt i hovedområdene geografi, historie og samfunnskunnskap. 

I videregående opplæring leses samfunnsfag på Vg1 i utdanningsprogram for studiespesialisering og Vg2 i andre utdanningsprogrammer. Samfunnsfag er et fellesfag, det vil at alle elever må ha faget for å få studie- eller yrkeskompetanse i videregående opplæring. Faget har undertemaer som blant annet politikk, kultur og arbeidsliv. I læreplanen Kunnskapsløftet inngår samfunnsfag som et overlappende fag i hele grunnopplæringa, det vil si at faget følger elevene som velger videregående opplæring.

Det finnes også en rekke andre fag som betegnes som en type samfunnsfag. Fellesfagene historie, geografi, religion og etikk i studieforberedende utdanningsprogrammer er eksempler på det. I blant annet studiespesialiserende utdanningsprogram er det dessuten muligheter til å velge flere samfunnsfag innen programområdet språk, samfunnsfag og økonomi.

Samfunnsfag er i dag stort sett basert på samfunnsvitenskap. Dette viser seg ved at teorier om samfunnet står sentralt på høyere klassetrinn. På lavere klassetrinn er fokuset primært rettet mot å lære begreper som seinere kan danne grunnlag for utvikling av teorier og ny kunnskap.

## Forventede ferdigheter

Kunnskapsløftet definerer de grunnleggende ferdighetene i faget som:

* Å kunne fortelle om hendelser i fortid og samtid, greie ut om fakta og steder og bruke definisjoner, begrep og faguttrykk for å forklare årsaker og virkninger knyttet til samfunn og kultur. 
* Å kunne sette seg inn i, granske, tolke og reflektere over faglige tekster og skjønnlitteratur; å kunne innhente informasjon fra andre kilder som film, tegninger, bilder, grafer, tabeller og kart.
* Å kunne sammenligne tallmateriale og bruke, tolke og lage tabeller og grafiske fremstillinger.
* Å kunne bruke digitale verktøy til å søke etter informasjon, gjøre beregninger, utøve kildekritikk og velge ut relevant informasjon om et tema.

## Digitale læreverk i samfunnsfag på norsk
Fra 2007 tilbyr Utdanningsdirektoratet gratis digitalt læreverk på norsk:

* Samfunnslære for vgs. Cappelen 
* Samfunnlære for vgs. Samfunnsveven 

## Se også
* Politikk
* Geografi
* Historie
Ełk

**Ełk** (historisk polsk *Łęg*, *Łęk*, tysk: *Lyck*) er en by i det nordøstlige Polen med  innbyggere (2004). Den ligger i det ermlandskmasuriske voivodskap i regionen Masuria.

I middelalderen var Ełk (da kjent som Lyck, i 1398 belagt under navnet *Zur Lycke*) en tyskordensby. Korsridderne bygde en liten borg der som fremdeles består. Den tyske dikteren Siegfried Lenz ble født i Lyck.

## Vennskapsbyer

*  Galatone
*  Lida
*  Lørenskog
*  Nettetal
*  Alytus
*  Orbassano
*  Oziorsk

## Referanser


## Eksterne lenker
*
Hel (Polen)

**Hel** (kasjubisk *Hél*, tysk *Hela*) er en liten polsk by helt ytterst på Helhalvøya som inngrenser Gdańskbukten i Østersjøen.

## Referanser


## Eksterne lenker
*
Emo

:*For det norske selskapet, se [[Emo (selskap)]]*

**Emo** (forkortelse på engelsk: *emotional* (emosjonell/følelsesmessig), opprinnelig fransk: *esmotion* 1570–1580) var opprinnelig en musikksjanger som oppsto i 1980-årene som senere utviklet seg til å bli en mer omfattende identitet/livsstil. 

## Musikksjanger
Som musikksjanger ble emo ansporet av såkalt hardcore punk, med fokus på følelser, tekst- og vokalmessige elementer. Pionerer innen denne genren var blant andre Rites Of Spring, Embrace, Dag Nasty og Moss Icon. Det geografiske tyngdepunktet lå i begynnelsen rundt Washington D.C. i USA, med Ian MacKayes plateselskap Dischord som det viktigste. Senere ble også andre selskaper, som Gravity Records og Ebullition Records, viktige. Emoen har imidlertid også blitt kritisert for ikke å være «ekte» punk/hardcore. Den toneangivende punk/hardcore-fanzinen Maximum RocknRoll nektet eksempelvis å anerkjenne Still Lifes *From Angry Heads with Skyward Eyes* da denne kom i 1993. De fleste band fra denne perioden som klassifiseres som emo, regnet seg selv som hardcore-band.

## Livsstil
Som identitet/livsstil hadde emo sitt opphav i miljøer rundt enkelte emo-band som slo gjennom rundt 2000, som også delvis var påvirket av grungebølgen i 1990-årene. Viktige band på denne tiden var Jimmy Eat World og Dashboard Confessional, mens J.R. Ewing var et toneangivende band i Norge. Senere har også band som Fall Out Boy blitt knyttet opp mot emosjonell-kulturen. Selv om disse bandene ikke identifiserte seg med emosjonell-livsstilen, var de toneangivende for det som etter hvert utviklet seg til dette.
 
En annen viktig inspirasjon for emo-kulturen, var goth-kulturen, med sin dystre fremtoning, og som livsstil er emo i dag som regel forbundet med mørke klær, mørkt hår og mørk sminke. Som sosiologisk fenomen regnes emo i dag som en subkultur, og personene i disse miljøene, ofte i tenårene, blir gjerne identifisert i utkanten av samfunnet, noe de ofte også vil være enig i selv. Som fenomen representerer emo en kritikk eller avstandstaken fra visse av samfunnets normer, som karriere-jag og konformitet, noe som får uttrykk i en alternativ kultur, emo subkultur. Denne kulturen assosieres ofte med ungdom som har psykiske problemer, og som driver med selvskading, selv om dette ikke på langt nær gjelder alle som befinner seg i kulturer med felles karaktertrekk.

Emo har i stor grad utviklet seg til å bli en betegnelse andre bruker på visse subkulturer med slike og tilsvarende kjennetegn, og ikke alle som blir tillagt denne betegnelse vil si seg enige i den. Mer allment blir det også brukt om holdninger som assosieres med ungdommelig fremmedgjøring fra samfunnets generelle normer.

## Referanser


## Litteratur
* Andersen, Mark: *Dance of Days, Two Decades of Punk in the Nation's Capitol*. Soft Skull Press 2001 ISBN 1-887128-49-2

## Eksterne lenker
* 
* Fellesskapet på emohjørnet
Naboer

:*Denne artikkelen omhandler filmen Naboer, for artikkelen om den australske TV-serien, se *Naboer (TV-serie).

***Naboer*** er en norsk psykologisk thrillerfilm fra 2005, regissert og skrevet av Pål Sletaune. Filmen er hans tredje langfilm. *Naboer* skapte sterke reaksjoner på grunn av en voldelig sexscene, noe som resulterte i at filmen fikk 18-årsgrense. Dette var andre gang i historien en norsk film hadde fått så høy aldersgrense (etter *[[Hotel St. Pauli]]* fra 1987). Filmen mottok hovedsakelig gode anmeldelser i norsk presse og deltok i et sideprogram på filmfestivalen i Venezia. Kristoffer Joner vant Amandaprisen 2005 for beste mannlige skuespiller for filmen mens Christian Schaanning vant Kanonprisen 2005 for beste lyd.

## Handling
Hovedpersonen John (spilt av Kristoffer Joner) har nettopp blitt dumpet av kjæresten sin, Ingrid. Etter hvert blir han bedre kjent med naboene sine, de vakre søstrene Anne og Kim.

Det viser seg at søstrene vet veldig mange personlige detaljer om John, og det blir snart åpenbart at han har blitt fanget i et komplisert, psykologisk spill.

## Skuespillere
* Kristoffer Joner som John
* Cecilie Mosli som Anne.
* Julia Schacht som Kim.
* Anna Bache-Wiig som Ingrid.
* Michael Nyqvist som Ake.
* Øystein Martinsen som Peter.
* Odd Arno Midtsjø som en gammel mann.
* Magne Kipperrud som en kollega

## Referanser


## Eksterne lenker
* 
* 
*
Jazzstandard

**Jazzstandard** er en standardlåt innen jazz, altså et  musikkstykke som er velkjent og ofte blir spilt og innspilt av jazzmusikere. Da jazz består av mange forskjellige stilarter vil de forskjellige standards variere alt etter hvilken type musikk som blir spilt. De fleste profesjonelle musikere vil ha et repertoar med mange flere stykker enn slike som er kjent som standards, men de vil sikkert ha et par standards parat ved en oppførelse, enten som en del av programmet eller for å spille hvis ønsket.

Den mest innspilte standardlåten gjennom tidene per 2012 var «Body and Soul» av Johnny Green fra 1930. Det finnes ingen fastlagt liste over standardlåter. Mange slike ble opprinnelig skrevet for mange tiår siden og kan stamme fra gamle populærmelodier, utdrag fra musikaler som for eksempel på Broadway, eller fra gamle opptak av kjente band. Mange jazzmusikere tar også med låter av nyere dato når de bruker betegnelsen standard. 

## Noen eksempler
### [[Dixieland]] og [[New Orleans jazz]]
* «(At the) Darktown Strutters Ball»
* «Bill Bailey (Won't You Please Come Home)»
* «(Home Again in) Indiana»
* «Milenburg Joys»
* «Panama» (Opprinnelig «Panama, a Characterist Novelty» fra 1912)
* «That's A Plenty»
* «Tiger Rag»
* «When the Saints Go Marching In» (Egentlig en gospel. Noen musikere kaller stykket «Monsteret» da det åpenbart er det eneste stykket mange tilhørere vet å ønske når de ser et dixieland-band. I et kjent jazzlokal finnes et skilt med teksten «Requests -- $1, 'Saints' $10».

### [[Swing]]
* «Caravan»
* «In the Mood»
* «It Don't Mean A Thing If It Ain't Got That Swing»
* «King Porter Stomp»
* «One O' Clock Jump»
* «Sing, Sing Sing»
* «Stardust»
* «Take the A Train»
* «Woodchopper's Ball»

### [[Bebop]]
* «Blue Monk»
* «Donna Lee»
* «Joy Spring»
* «Milestones»
* «Night in Tunisia»
* «Oleo»
* «Round Midnight»
* «Salt Peanuts»
* «Hot House»

### [[Mainstream jazz|Mainstream]]
* «All of Me»
* «Autumn Leaves» 
* «Misty»
* «My Favourite Things»
* «My Funny Valentine»
* «Satin Doll»
* «Summertime»
* «I Remember Clifford»
* «Four Brothers»

### Instrumental
*«Harlem Nocturne»
* «Cherokee»
* «Bags' Groove»
* «Robbins' Nest»
* «Stable Mates»

De forskjellige standardlåtene hører ikke utelukkende til de jazzkategoriene hvor de har oppstått, de blir gjerne spilt av musikere som har en annen stil som spesialitet. En avant-gardemusiker kan for eksempel ha glede av å spille en gammel melodi i sin moderne stil, eller et dixieland-band kan spille et moderne stykke slik at det får et tradisjonelt uttrykk.

## Referanser



## Eksterne lenker
*
Lutsk

**Lutsk** (ukrainsk: *Луцьк*, polsk *Łuck*, russisk *Луцк*) er en by i Ukraina. Den er administrasjonssenter i Volyn oblast. Byen ligger ved elven Styr. Den har  innbyggere () og dekker et areal på .

## Referanser


## Eksterne lenker
*
Iława

**Iława** (tysk *Deutsch Eylau*) er en by i Polen i det tidligere Øst-Preussen. Byen ligger ved Polens lengste innsjø, Jeziorak.

## Referanser


## Kilder
* 

## Eksterne lenker
*
Nowy Sącz

**Nowy Sącz** er en by i det sørlige Polen med 84&nbsp;400 innbyggere (2003).

## Vennskapsbyer

*  **[[Narvik]]**, Norge 
* Elbląg 
* Tarnów
* Prešov
* Stará Ľubovňa
* Kiskunhalas
* Trakai
* Schwerte
* Stryi
* Netanya
* Columbia County
* Avsallar
* Liévin
* La Baule-Escoublac
* Gabrovo
* Molise
* Suzhou
* Jiaonan
* Vranje
* Wirral

## Referanser


## Eksterne lenker
*
Dumbarton

**Dumbarton** (skotsk-gælisk: *Dùn Breatann* eller *Dùn Breatainn*, «Festningen til britonerne» er en by og burgh som er den administrative senteret for West Dunbartonshire, og tidligere for det historiske grevskapet Dunbartonshire i den vestlige og sentrale delen av det skotske lavlandet. Byen ligger på nordbredden av elven Clyde hvor elven Leven flyter ut i elvemunningen til Clyde. 

Per 2011 hadde byen i henhold til folketellingen en befolkning på 20 035 innbyggere, beregnet til 20 220 for 2014, og utgjør en storby med de nærliggende Alexandria, Bonhill og Renton som har en kombinert beregnet befolkning på rundt 44 690 innbyggere.

Dumbarton fungerte som hovedstad for det brytonske kongeriket Alt Clut, senere kalt for Strathclyde, i tidlig middelalder. Senere ble det hovedbyen for grevskapet Dunbartonshire. Festningen Dumbarton Castle står på toppen av en vulkansk plugg av basalt, den 73 meter høye Dumbarton Rock, og som dominerte området. Dumbarton var en kongelig burgh mellom 1222 og 1275. Fra 1975 til 1996 var byen kjernen i distriktet Dumbarton. I 1996 ble området delt mellom regionene West Dunbartonshire og Argyll and Bute. Dumbarton ligger i førstnevnte region, og er dens administrasjonsby.

Dumbarton utviklet seg på 1800-tallet som et senter for skipsbygging, framstilling av glass, og produksjon av whisky. Imidlertid har disse industriene siden hatt tilbakegang, eller forsvunnet helt, og Dumbarton har i dag på begynnelsen av 2000-tallet i økende grad blitt en pendlerby for det større urbane senteret Glasgow som ligger kun 21 km øst-sørøst.

Den lokale fotballklubben er Dumbarton FC som har en logo med en elefant som bærer en festning, ettersom Dumbarton Castle etter sigende skal ligne en elefant. De har sine hjemmekamper på Dumbarton Football Stadium som ligger rett ved den gamle festningen. Klubbens tilnavn er «The Sons» («sønnene»), avledet fra frasen «Sons of The Rock», et begrep som benyttes for de som er født i byen Dumbarton.

I Dumbarton er også lokaliseringen av BBC Scotlands studioer for drama, kjent for innspilling av dramaserier som *River City* (såpeopera), *Hope Springs* (komediedrama) og *Personal Affairs* (komediedrama).

## Referanser


## Eksterne lenker

*
* Dumbarton: Riverside Parish Church
*Poeten Robert Burns tilknytning til Dumbarton
*Scottish Maritime Museum
*Dumbarton FC
Dumbarton (distrikt)

**Dumbarton** var fra 1974 til 1996 et administrativt distrikt i Skottland. Det hadde navn etter administrasjonssenteret Dumbarton. 

I 1996 ble det innlemmet dels i West Dunbartonshire og dels i Argyll and Bute. Byen Dumbarton ble liggende i førstnevnte region, og er dennes administrasjonsby.
Bild

***Bild***, også kalt ***Bild-Zeitung***, som tidligere var avisens offisielle navn, er en tysk tabloidavis. Regnet etter opplag er Bild den største avisen i Europa og den største avisen i verden utenfor Japan. Den utgis av det konservative mediekonsernet Axel Springer AG.

Avisen har utkommet siden 1952. Den var fra begynnelsen politisk konservativ og sterkt antikommunistisk. Et av forbildene for avisen var engelske Daily Mirror.

Bild er en av de internasjonalt mest kjente tabloidaviser. Sex, kriminalitet og krig spiller en stor rolle, og om kjendisstoff og sport skrives det også meget. Avisen er kjent for sine brutale artikler, særlig rettet mot krefter på venstresiden. Den spilte en viktig rolle i kampanjen mot studentopprørerne og venstreekstremister i 1968 og utover på 1970-tallet, noe som er tema i Heinrich Bölls kjente roman *[[Katharina Blums tapte ære]]*.

Avisen har et daglig opplag på 3,9 millioner. På 1980-tallet var opplaget over 5 millioner. Anslagsvis har avisen 12,11 millioner daglige lesere.

## Se også
*Bild am Sonntag

## Eksterne lenker
* 
* «Omstridt, utskjelt og forhatt», omtale ved Ingrid Brekke i *Aftenposten* 26. juni 2012
Distrikt (Skottland)

**Distrikter** var i Skottland administrative enheter under regionene fra 1974 til 1996.

Ved den store reformen av det skotske lokalstyret i 1996 ble distriktene avskaffet, og regionen ble organisert som enhetlige myndigheter.
Miastko

**Miastko** (tysk: *Rummelsburg*) er en by med 11&nbsp;900 innbyggere i det nordlige Polen. Den ligger ved elven Studnica.

## Referanser


## Eksterne lenker
*
L’Obs

***L’Obs***, tidligere ***Le Nouvel Observateur***, er et fransk tidsskrift som utgis ukentlig. Tidsskriftet utgis i Paris i et opplag på noe over 500&nbsp;000 eksemplarer. 

Siden 1964 har tidsskriftet dekket nyheter innen politikk, næringsliv og økonomi. Det gir en bred dekning av politiske, kommersielle og kulturelle emner i Europa, Midtøsten og Afrika. Tidsskriftets sterkeste sider er politikk og litteratur, og det er blitt beskrevet som «de franske intellektuelles menighetsblad».

Tidsskriftets nye charter, som trådte i kraft i juni 2004 (på 40-årsdagen for grunnleggelsen), beskrev tidsskriftets prinsipper:
:…*Le Nouvel Observateur* er et kulturelt og politisk ukemagasin med en orientering som tilsvarer den sosialdemokratiske bevegelsen.  

## Historikk
*Tidsskriftet ble grunnlagt i 1950 under navnet *L'Observateur politique, economique et littéraire*
*Fra 1953 til 1954 hadde det navnet *L'Observateur d'aujourd'hui*
*Fra 1954 til 1964 ble det utgitt som *France-observateur*
*Siden 1964 har bladet vært kjent som *Le Nouvel Observateur*

Jean Daniel og Claude Perdriel var grunnleggerne av 1964-versjonen av magasinet.

## Relaterte utgivelser
**Le Nouvel Observateur* utgir også *L'Obs  de Paris*
*Bilaget *TéléCinéObs* inneholder også artikler fra TV- og kinoverdenen
*Det internasjonale næringslivsmagasinet *Challenges* er også blitt utgitt av *Le Nouvel Observateur* fra og med 1982. Det utkommer hver fjortende dag og inneholder informasjon om internasjonale selskaper og deres toppledere

## Referanser


## Eksterne lenker
*
Quedlinburg

**Quedlinburg** er en by ved elven Bode i den tyske delstaten Sachsen-Anhalt. Gamlebyen, stiftskirken St. Servatius og slottet ble i 1994 oppført på UNESCOs verdensarvliste.

## Historie
Byen fikk byrettigheter i 994. Fra  det 10. til  det 12. århundre var byen et såkalt Königspfalz til påske og hadde som sådan plikt til å gi reisende medlemmer av hoffet kost og losji. I nesten 900 år fantes det i byen et Damenstift, det vil si bofellesskap for ugifte adelsdamer som ønsket å leve et gudfryktig liv. Opprinnelig hadde *damenstiftet* status som kloster. Etter reformasjonen ble klosteret oppløst, men bofellesskapet hadde fortsatt et religiøst innhold.

Slottskomplekset i Quedlinburg ble grunnlagt av Otto den store og var keiserlig sete for de saksiske keiserne. Riksdagen ble holdt ved Ottos hoff i Quedlinburg i 972. Her underkastet bl.a. den polske hertug Mieszko og den bøhmiske hertug Boleslav I seg den tysk-romerske keiserens lensherredømme, og gikk med på å betale tributt.

## Referanser


## Eksterne lenker
*
Doug Sampson

**Doug Sampson** (født 1957) var det britiske heavy metal-bandet Iron Maidens trommeslager fra midten av 1977 til januar 1980, da han måtte slutte på grunn av sykdom. Han ble erstattet av Clive Burr. På denne tiden rakk Sampson å spille inn den legendariske demoen *[[The Soundhouse Tapes]]* (1979) med bandet.

## Referanser


## Eksterne lenker
*
Anna Amalia av Sachsen-Weimar-Eisenach

**Anna Amalie av Sachsen-Weimar-Eisenach** (født 24. oktober 1739 i Wolfenbüttel, død 10. april 1807 i Weimar) var en tysk komponist og hertuginne.

## Liv og virke
### Bakgrunn
Anna Amalie var datter av hertug Karl I av Braunschweig-Wolfenbüttel og prinsesse Philippine Charlotte av Preussen, en søster av kong Fredrik den store og av komponisten Anna Amalie av Preussen. 

Da hun var 16 år ble hun gift med hertug Ernst August II Konstantin av Sachsen-Weimar-Eisenach, som hun fikk to sønner med. I 1758 døde hennes mann, og hun overtok regjeringen i hans hertugdømme på vegne av deres mindreårige sønn, arveprins Karl August.

### Komponist
Selv om regjeringspliktene var en tung byrde for henne, fikk hun tid til å arbeide med musikk for å få ro i sinnet. Hun lot seg undervise i komposisjon og klaver av Ernst Wilhelm Wolf, og hennes musikalske aftener var berømte. I 1775 ble hennes sønn myndig og overtok styret i hertugdømmet, mens Anna Amalie viet seg helt til musikken og til kunsten. Hun musiserte aktivt og forfattete blant annet sangspillet *[[Erwin und Elmire]]* (1776).

Hun grunnla også *Deutsche Schauspiel* i Weimar og initierte åpningen av de weimarske museer. Kunstnere som Johann Gottfried von Herder, Christoph Martin Wieland, Abel Seyler og hans omvandrende teatertrupp, Christian Friedrich Daniel Schubart og senere Johann Wolfgang von Goethe virket under hennes beskyttelse. Goethe skrev *Zum Andenken der Fürstin Anna-Amalia* til hennes ære.

I 1788 begav hun seg til Italia, hun studerte bildende kunst og musikk til 1790. Omkring 1799 forfattet hun et musikkteoretisk verk.

Det verdensberømte Herzogin-Anna-Amalia-Bibliothek i Weimar ble oppkalt etter henne i 1991. Hun hadde selv vært med på å utøke bibliotekets samlinger ved å i 1766 sammenføre det med Weimars hoffbibliotek.

## Referanser


## Litteratur
* Joachim og Leonie Berger: *Anna Amalia von Weimar. Eine Biographie*, München 2006, ISBN 978-3-406-54967-0
* 
* 

## Eksterne lenker
* 
* 
* Biografi, fembio.org
* Biografi i *Musik und Gender*
* Tilman Krause: ''Anna Amalia. Die verkannte Mutter der deutschen Klassik'' Die Welt, 9. juni 2007
* ''Goethe und Anna Amalia - eine verbotene Liebe?'' Klassik Stiftung Weimar
* ''Anna Amalia, Herzogin von Sachsen-Weimar'',  Sophie Drinker Institut
The Economist

***The Economist*** er et ukentlig nyhetsmagasin som utgis av The Economist Newspaper Limited. Journalistikken dekker politikk, økonomi, vitenskap, teknologi, og kultur, med klar hovedvekt på politikk, økonomi og finans. Journalistikken til The Economist dekker hele verden, men Storbritannia, USA, og Kina vies særlig plass.  

Bladet omtaler seg selv som en avis (newspaper), da journalistikken nesten utelukkende omhandler nyhetsdekning. Ukentlig utgivelse, A4-formatet og papirkvaliteten gjør det derimot lett å betrakte Economist som et tidsskrift. Dette også fordi journalistikken er svært databasert, og vektlegger dypere analyser fremfor kontinuerlig nyhetsekning. The Economist driver et eget forsknings- og analysebyrå med store samfunnsvitenskapelige databaser under *The Economist Intelligence Unit,* som utbarbeider datamaterialet for magasinets artikler*.*

*The Economist* ble grunnlagt av den skotske økonomen og politikeren James Wilson i september 1843. Magasinet har i dag en sirkulasjon på ca. 1.5 millioner ukentlige kopier. Nåværende redaktor er den britiske økomen og journalisten Zanny Minton Beddoes. Magasinet trykkes hver torsdag, og publiseres i Norge på lørdager. 

*The Economist* har kontorer i Bangkok, Peking, Berlin, Brussel, Kairo, Delhi, Edinburgh, Frankfurt am Main, Hongkong, Johannesburg, London, Los Angeles, Mexico by, Moskva, New York City, Paris, Riga, San Francisco, São Paulo, Tokyo og Washington, DC. 

## Redaksjonelt standpunkt
*The Economist* har et uttalt liberalt, sentrumsnært politisk grunnsyn. *The Economist* har vært tidlig ute med å støtte blant annet homofilt ekteskap, legalisering av prostitusjon, aktiv dødshjelp, legalisering av cannabis, og strengere våpenlover i USA. Magasinet er uttalt tilhenger av markedsliberalisme, frihandel og internasjonalt samarbeid. Magasinet har strenge krav for faktasjekking, journalistisk nøytralitet, og korrektur. Ingen av artiklene i magasinet underskrives av individuelle journalister; snarere utgis alle artikler av *The Economist* som sådan, slik at magasinet «skal tale med en kollektiv stemme», snarere enn fostre individuelle stjernejournalister. Journalister i magasinet samarbeider ofte om artikler og rapporter, noe som ifølge redaksjonen sikrer artiklenes nøytralitet og objektivitet.

*The Economist* går sjelden ut med klare politiske standpunkt som favoriserer gitte politiske partier og kandidater («We do not poke our nose in other people's politics»), men uttalte støtte for John Kerry som presidentkandidat i 2004, og Joe Biden i 2020. Magasinet uttalte også støtte for Irak-invasjonen i 2003, noe det i etterkant har beklaget. Det omtalte senere Irak-invasjonen som «en katastrofe».

Politisk hevder The Economist å tilhøre «det radikale sentrum», med selverklært mål om å fremme objektiv, faktasjekket journalistikk uten politisk tendens.

Magasinet er blitt omtalt som et «elitemedium», da artiklene er skrevet på utpreget britisk engelsk med mye bruk av avanserte termer og ordspill, tekstene inkluderer store mengder data og statistikk, og abonnementsprisene er høye.

## Referanser


## Eksterne lenker
*
Ken Livingstone

**Kenneth Robert Livingstone** (født 1945) er en britisk politiker (tidligere Labour) som var borgermester i London fra 2000 til 2008 (som første borgermester, fra opprettelsen av embedet i 2000).

Han ble medlem av det britiske parlamentet (underhuset) for Labour (Arbeiderpartiet) i 1987, etter å ha vært leder for Stor-Londons byråd siden 1981 frem til det ble avskaffet i 1986. Han fikk ikke Labours støtte som borgermesterkandidat i 2000, men stilte som uavhengig kandidat og vant. Dette gjorde ham uglesett i partiet og han ble suspendert for fem år for å ha stilt til valg mot partiets offisielle kandidat. I forbindelse med George W. Bushs statsbesøk til Storbritannia høsten 2003, gjorde Londons borgermester, en sterk motstander av krigen mot Irak, seg bemerket med å erklære at Bush ikke var velkommen i London. Han boikottet den offisielle mottagelsen. I januar 2004 ble han forsont med Tony Blair og fikk tilbake medlemskapet i partiet. Han var Labours offisielle borgermesterkandidat i juni 2004, og vant igjen. Ved valget i 2008 tapte han for den konservative kandidaten Boris Johnson.

Livingstone trakk seg fra partiet i 2018 etter å ha blitt beskyldt for antisemittisme.

## Referanser


## Eksterne lenker
* 
* 
*
Kovel

**Kovel** (ukrainsk og russisk: Ковель, polsk: *Kowel*) er en by i det vestlige Ukraina i fylket Volyn. Den har en befolkning på  (2009). Kovel er den nordvestre terminus på det ukrainske jernbanenett.
 
## Referanser


## Eksterne lenker
*